ອາຊຽນ ສວມບົດບາດເຊື່ອມຕໍ່ໃນການແກ້ໄຂບັນຫາທະເລຕາເວັນອອກ
(ພາບປະກອບ)
(vovworld) - ມະຫາວິທະຍາໄລ Paul-Valerie Montpellier 3 ສົມທົບກັບບັນດາຄູ່ຮ່ວມມື ຫາກໍ່ຈັດຕັ້ງກອງປະຊຸມສຳມະນາສາກົນກ່ຽວກັບສະພາບການທະເລຕາເວັນອອກ. ນັກຮຽນຮູ້ Sophie Boisseau de Rocher , ສະຖາບັນຄົ້ນຄວ້າ ຝະລັ່ງ ກ່ຽວກັບການພົວພັນສາກົນ (IFRI), ເນັ້ນໜັກວ່າ ບັນດາການຂັດແຍ້ງກັນຢູ່ທະເລຕາເວັນອອກ ຍາມໃດກໍ່ຊ້ອນແຝງສະຖານະການທີ່ມີຄວາມສະດຸ້ງໄວ້ ແລະ ສັບສົນ ອາດຈະກໍ່ໃຫ້ເກີດການປະທະກັນ. ເຖິງຢ່າງໃດກໍ່ຕາມ ຄວາມສາມັກຄີຂອງ ອາຊຽນ ອາດຈະແມ່ນສິ່ງທ້າທາຍແທ້ຈິງສຳລັບ ຈີນ, ຖ້າຫາກ ອາຊຽນ ຮັກສາການພົວພັນທີ່ມີຢູ່ແລ້ວກັບ ອາເມລິກາ. ນັກບັນລະຍາຍ Benoit de Treglode ສະຖາບັນຄົ້ນຄວ້າຍຸດທະສາດຂຶ້ນກັບວິທະຍາຄານປ້ອງກັນຊາດ ຝະລັ່ງ (IRSEM), ຖືວ່າ: ບັນດາປະເທດທີ່ກ່ຽວຂ້ອງຄວນຄິດເຖິງການຮ່ວມມືເດີນທະເລລວມ, ຊອກຫາບັນດາສາຍພົວພັນທີ່ໄວ້ເນື້ອເຊື່ອໃຈກັນ, ໃນນັ້ນ ສິ່ງສຳຄັນແມ່ນຈາກຝ່າຍ ຈີນ. ນັກບັນລະຍາຍຫລາຍຄົນຢືນຢັນວ່າ: ກ່ຽວກັບຄວາມສາມາດບົ່ມຊ້ອນ ອາຊຽນ ຈະແມ່ນອົງການຈັດຕັ້ງ, ສະຫະສະມາຄົມແຂງແຮງກ່ວາ ຖ້າຫາກມີຄວາມສາມັກຄີ, ແບ່ງປັນຜົນປະໂຫຍດລວມ ເພື່ອເຈລະຈາກັບ ຈີນ ໃນບັນຫາທະເລຕາເວັນອອກ. ອາຊຽນ ອາດຈະສວມບົດບາດເຊື່ອມຕໍ່ກັບ ອາເມລິກາ ຫຼື ເອີລົບ ໃນການພົວພັນກັບພາກພື້ນ ແລະ ຈີນ.